mk en es mk ky ru es mk mk mk hbs_cyr mk en mk en en mk es ceb de mk mk mk mk mk mk mk mk mk mk mk mk mk mk mk mk mk mk mk mk mk mk mk uk mk ru es mk mk en zh
Слатки со јужно овошје - Вечер
Во овој период од годината, од домашното овошје располагаме главно со јаболки. Но, за промена имаме и сосема добро увозно јужно овошје. На пример, сочни мандарини и портокали. Треба да знаете дека јужното овошје има голема вредност како одличен извор на витамини, минерални соли и уште некои многу важни состојки битни за здравата исхрана. Покрај тоа, многу е вкусно да се јаде свежо, но и во различни колачи, кремови и други слатки. Веднаш нудиме предлози!
Потребно е: половина пакување смрзнато лиснато тесто, чаша кисела павлака, 4 рамни лажици шеќер во прав, кесичка ванилин шеќер, 3-4 мандарини, по желба фстаци или лешници Подготовка: Лиснатото тесто да се одмрзне и со него да се обложи дното и страните на кружен калап за торта и да се испече во загреана рерна на 250 степени. Да се извади и да се излади. Без многу матење лесно да се измеша киселата павлака со шеќерот во прав и со ванилиниот шеќер, па од ова да се наполни подлогата од печено и изладено тесто. Одозгора да се наредат парченцата мандарини и да се стави во фрижидер (6-7 часа) за кремот добро да се стегне. По желба, колачот може одозгора да се посипе со сецкани фстаци или препечени и здробени лешници. При послужување колачот се сече на парчиња како торта, а може да се декорира со шлаг.
Потребно е: килограм поситни портокали, 500 гр наменско брашно, кесичка прашок за пециво, 250 гр путер или маргарин, 2 јајца, 150 гр шеќер, 2 лажици шеќер во прав, кесичка ванилин шеќер. Подготовка: Да се изматат јајцата со шеќерот, се додава омекнатиот путер и сето тоа добро да се измеша за да се соедини. Потоа постепено се додава брашното измешано со прашок за пециво и 4 лажици вода. Постојано се меша. Се замесува мазно тесто и со него се обложува добро подмачкан и посипан со брашно плех за печење. Портокалите се лупат, се сечат хоризонтално на кругови малку потенки од 1 сантиметар и се редат по површината на тестото малку одвоени еден од друг. Се пече во рерна загреана на 200-220 степени околу 20-25 минути. Печениот колач се вади од рерната, се посипува со шеќер во прав измешан со ванилин шеќер, а се сече на парчиња дури откако ќе се излади.
Палачинки во сос од портокал
Потребно е: за палачинките – 3 јајца, 80 гр наменско брашно, 250 мл млеко, сосема малку сол, лажица шеќер, малку рендана коричка од лимон или екстракт со мирис на лимон, 2 лажици павлака и кесичка ванилин шеќер, масло и путер за пржење, а за преливот – 100 гр путер, 60 гр шеќер, децилитар сок од портокали, сок од половина лимон, по 4 лажици ликер од портокал и лозова ракија, 2 помали портокала Подготовка: Масата за палачинки да се измати од сите наведени сотојки и да се остави 15-20 минути да се одмори. Потоа палачинките се пржат во мешавина од стопен путер и масло. За преливот во сув сад да се стопи шеќерот за да стане течен и да добие светлокафена боја, а потоа се става прво путерот, а потоа сокот од портокали и лимон, па ликерот и ракијата. Кога масата ќе зоврие, се додаваат излупени парченца од портокал и се трга од оганот. Во овој прелив треба на кратко да се натопат палачинките и да се свиткаат на четвртинки, а потоа се редат на чинија за послужување. Се прелеваат со остатокот од сосот, се украсуваат со портокали.
Потребно е: 5 јајца, 5 рамни лажици шеќер, 3 рамни лажици брашно, малку рендана коричка од лимон или екстракт од лимон, 6 лажици овошна салата од сецкано јужно овошје, 2 лажици шлаг, масло и путер за пржење, чашка коњак Подготовка: Јајцата и шеќерот да се изматат со миксер, се додава лажичка масло и брашното, лесно се промешува и од оваа маса на путер и масло се пржат два омлета. На секој од омлетите се ставаат по три лажици овошна салата и една лажица шлаг, па се преклопуваат на половина. Во длабока лажица се става коњакот, се запалува и бргу се прелеваат готовите, филувани омлети. Се служи веднаш. Банани во мед и вино Потребно е: 6-8 помали цврсти банани, 2 лажици путер, 3 лажици масло, половина шолја мед, 2 дл бело вино, кесичка ванилин шеќер Подготовка: Бананите се лупат и се пржат на мешавина од путер и масло за да добијат златеста боја од сите страни. Потоа виното и медот се досипуваат во истиот сад и сето тоа се остава да се провари две минути. Се трга од огнот и се посипува со ванилин шеќер. Вкусни се и топли и изладени.
Сутлијаш со ананас и прелив
Потребно е: половина литар млеко, филџан ориз, 2 лажици шеќер, кесичка ванилин шеќер, малку цимет, мала лименка ананас сечен на парченца, сируп од малини или вишни Подготовка: Од млекото и оризот се вари сутлијаш, се засладува со шеќер, па се додава ванилин шеќер и цимет, па се сипува во помали чинии. Одозгора се распоредуваат парченца ананас и сето се прелева со сируп од малини или вишни. Вкусно е и топло и изладено.
Потребно е: 6 крупни плода киви, 2 портокали, 200 гр шеќер, 2 лажици шеќер во прав, една белка Подготовка: Кивито да се излупи и испасира, се додава сок од портокал и густо варен сируп од шеќер со малку вода. Одвоено се мати цврст снег од белката со шеќерот во прав, се меша со пасираното киви и сето заедно се мати со миксер. Се става во сад за замрзнување и се става во замрзнувач. По еден час се вади, лесно се промешува и пак се враќа во замрзнувачот. Се служи во чаши или чинивчиња, како сладолед, а по желба може да се украси со шлаг.
Потребно е: сок од два портокала, лажиче мед, 2 топки сладолед од ванила. Подготовка: Сето ова се става во шејкер и добро се протресува. Се служи во висока чаша.
Потребно е: сок од помалечок портокал, половина чаша бело вино Подготовка: Се мати во шејкер и се служи со коцка мраз.
НОВО ПОНИЖУВАЊЕ за Хари и Меган
Фото: Хајди Клум како мала, сите ја коментираат косата
ГМ ДИЕТА – начин на исхрана за оние кои…
Парче хартија продадено за 203.500 фунти! Му припаѓало на…
© Vecer.mk, правата за текстот се на редакцијата
Vecer.mk е прв македонски информативен портал, основан во 2004 година.
2004-2021 © Вечер, сите права задржани
Сите содржини и објави на vecer.mk се авторско право на редакцијата. Делумно или целосно преземање не е дозволено.
Develop & Design MaxMedia Group Copyright © 2004-2021. Vecer.mk